
CONSILIUL LOCAL AL MUNICIPIULUI MARGHITA


Anexă la HCL nr.      / 27.04.2023 

Regulament 
privind participarea persoanelor fizice, având calitatea de solicitanți de finanțare în cadrul Programului casarea autovehiculelor uzate, derulat în cofinanțare cu Administrația Fondului pentru Mediu precum și procesul de înregistrare al acestora

PREAMBUL

	Programul privind casarea autovehiculelor uzate, are ca scop eliminarea din circulație a mașinilor uzate, cu grad ridicat de poluare. În cadrul acestui program, suma prevazută pentru scoaterea din circulație a unui autovehicul mai vechi de 15 ani este de 3.000 de lei. Programul Rabla Local va fi implementat cu ajutorul unităților administrativ-teritoriale.
	Având în vedere faptul că Administrația Fondului pentru Mediu intenționează să simplifice procedurile de accesare a proiectelor finanțate din Fondul pentru mediu prin descentralizarea unor programe cu ajutorul primăriilor care se vor implica direct în analiza și implementarea proiectelor, prezentul regulament (procedura internă) a fost elaborat în vederea stabilirii etapelor privind participarea și înscrierea persoanelor fizice în cadrul Programului.
	Pentru a aplica prezentul regulament, conform ghidului de finanțare, este necesar ca Municipiul Marghita și persoanele fizice cu domiciliul pe raza Municipiului Marghita, să parcurgă următorii pași:
· Înscrierea în program a Municipiului Marghita, prin depunerea unei cereri de înscriere conform prevederilor din Ghid (art.11) și aprobarea cererii de înscriere, avizarea cererii de înscriere și ulterior aprobarea finanțării acesteia de care Administrația Fondului pentru Mediu (art.12, art.13, art.14 din Ghid );
· Încheierea contractului de delegare de către Municipiul Marghita cu Administrația Fondului pentru Mediu (art.17 din Ghid);
· Publicarea pe pagina de internet a Administrației Fondului pentru Mediu a anunțului de deschidere a sesiunii de înscriere pentru solicitanții de finanțare (persoanelor fizice care doresc să caseze autovehicule) și a sumelor alocate pentru Municipiul Marghita în baza contractului de delegare semnat;
· Înscrierea în aplicația gestionată de către Administrația Fondului pentru Mediu, a solicitanților de finanțare (persoanelor fizice care doresc să caseze autovehicule), care au domiciliul în raza Municipiului Marghita, în limita bugetului prevăzut în contractul de delegare;
· Transmiterea de către Administrația Fondului pentru Mediu către Municipiul Marghita a listei cu solicitanții de finanțare, persoane fizice care doresc să caseze autovehicule;
· Derularea Programului conform prezentului regulament adoptat de către Consiliul local al Municipiul Marghita

CAPITOLUL I – Dispoziții generale

	Art. 1. Prezentul regulament stabilește cadrul general al etapelor Programului de interes public privind casarea autovehiculelor uzate din Municipiul Marghita, conform Ghidului de fmațare a Programului privind casarea autovehiculelor uzate, ghid aprobat prin Ordinul Ministerului Mediului, Apelor și Pădurilor nr. 2.261/2022 și modificat prin Ordinul nr.864/2023.
	Art. 2. Programul privind casarea autovehiculelor uzate, are ca scop eliminarea din circulație a mașinilor uzate, cu o vechime egală sau mai mare de 15 ani, cu grad ridicat de poluare, și astfel, creșterea calității aerului, protecția spațiilor verzi, stimularea înnoirii parcului auto, utilizarea rațională a locurilor publice de parcare în Municipiul Marghita.
	Art. 3. Programul se adresează cetățenilor care doresc să caseze mașini, dar nu neaparat să și achiziționeze una nouă, fiind o oportunitate pentru posesorii de mașini mai vechi de 15 ani să beneficieze de suma de 3.000 lei ca și stimulent pentru casare. Pentru a beneficia de stimulentul pentru casare în cuantum de 3.000 de lei, proprietarul autovehiculului uzat va încheia un contract de finanțare cu Primaria Municipiului Marghita.

CAPITOLUL II - Grupul țintă (beneficiarii)

	Art. 4. (1) Solicitanții de finanțare sunt proprietarii de autovehicule uzate, înmatriculate pe numele lor de cel puțin 5 ani, persoane fizice, cu domiciliul sau reședința pe raza teritorială a Municipiului Marghita și care s-au înscris ca și solicitanți în aplicația informatică, la o dată ulterioară semnării de către Municipiul Marghita a contractului de delegare cu Administrația Fondului pentru Mediu, conform prevederilor art.18 din Ghidul de finanțare a Programului privind casarea autovehiculelor uzate.
(2) Lista solicitanților menționată la alin.(1), va fi pusă la dispoziție Municipiului Marghita, de către Administrația Fondului pentru Mediu, după finalizarea înscrierii solicitanților, conform prevederilor art.18 alin.(5) din Ghidul de finanțare a Programului privind casarea autovehiculelor uzate.
(3) Un solicitant de finanțare se poate înscrie o singură dată în cadrul unei sesiuni, pentru casarea uneia sau mai multor autovehicule uzate.
	Art. 5. In sensul prezentului regulament, termenul „autovehicul uzat" desemnează orice autoturism, microbuz, autoutilitară ușoara sau autospecială/autospecializată ușoară care îndeplinește cumulativ condițiile prevăzute în Ghidul de finanțare a Programului privind casarea autovehiculelor uzate.

CAPITOLUL III - Criterii de eligibilitate

	Art. 6. Pentru a fi inclus în Programul instituit și pentru a beneficia de stimulentul pentru casare în cuantum de 3.000 de lei, beneficiarul stimulentului pentru casare trebuie să îndeplinească următoarele condiții: 
Criterii de eligibilitate  a solicitantului de finanțare (art.9 din Ghid): 
Este considerat eligibil proprietarul de autovehicul uzat care îndeplinește următoarele condiții la data solicitării stimulentului pentru casare:
a)	este persoană fizică cu domiciliul sau reședința pe raza teritorială a 
Municipiului Marghita;
b)	deține în proprietate un autovehicul uzat înmatriculat pe numele său de cel puțin 5 ani și se află în evidențele fiscale ale Municipiului Marghita; excepția o face persoana fizică care a devenit proprietar ca urmare a partajului judiciar sau a dezbaterii procedurii succesorale;
c)	nu este înregistrat cu obligații restante de plata a taxelor, impozitelor, 
amenzilor și contribuțiilor către bugetul de stat și bugetul local, conform prevederilor legate în vigoare;
d)	nu a obținut și nu este pe cale sa obțină finanțare prin proiecte în programe finanțate din alte fonduri publice, fonduri comunitare, inclusiv prin Programul de stimulare a înnoirii Parcului auto național 2020-2024 sau prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic, 2020-2024, pentru același autovehicul uzat cu care participă în Program;
e)	nu este condamnat pentru infracțiuni împotriva mediului, prin hotărâre 
judecătorească definitivă;
f)	se angajează să predea spre casare și să radieze din circulație și din evidențele fiscale autovehiculul uzat pentru care solicită stimulentul pentru casare; 
g)	 se angajează că nu va achiziționa un autoturism cu norma de poluare Euro 5 și/sau inferioară în termen de 3 ani de la primirea stimulentului pentru casare.
Criterii de eligibilitate a autovehiculului uzat (art.10 din Ghid) 
	


	Este considerat eligibil autovehiculul care Indeplineste cumulativ urmatoarele
conditii:
a)	este înregistrat în evidențele fiscale ale Municipiului Marghita;
b)	la data solicitării acordării stimulentului pentru casare are o vechime mai 
mare sau egală cu 15 ani, calculate de la anul fabricației;
c)	are norma de poluare Euro 3 și/sau inferioară;
d)	conține componentele esențiale: motor, transmisie, tren de rulare, caroserie, șasiu, precum și echipamente electronice de gestionare a funcțiilor autovehiculului și dispozitive catalizator, dacă acestea au fost prevăzute din fabricație.

CAPITOLUL IV - Documente necesare

	Art. 7  Candidații vor aplica la acest Program în baza unui dosar care va cuprinde urmatoarele documente :
a)	Cerere, Anexa nr.1 la prezentul regulament;
b)	Actul de identitate al proprietarului autoturismului în copie, semnată "conform cu originalul" de către solicitant;
c)	Actele de proprietate ale autoturismului (cartea de identitate și certificatul de înmatriculare), în copie, semnate „conform cu originalul" de către solicitant;
d)	In cazul persoanei fizice care a devenit proprietar ca urmare a partajului judiciar sau a dezbaterii procedurii succesorale, dovada deținerii proprietății, respectiv hotărârea judecatorească, certificatul de moștenitor etc.;
e)	Imputernicire notarială (dacă este cazul);
f)	Certificat de atestare fiscală emis de Serviciul Taxe și impozite din cadrul Primariei Municipiului Marghita, care să ateste că titularul nu este înregistrat cu obligații restante de plată a taxelor, impozitelor, amenzilor și contribuțiilor către bugetul local;
g)	Certificat de atestare fiscală emis de ANAF care să ateste că titularul nu este înregistrat cu obligații restante de plată a taxelor, impozitelor, amenzilor  și contribuțiilor către bugetul de stat;
h)	Cazier juridiciar
i)	Contul -IBAN unde se va face transferul stimulentului pentru casare

CAPITOLUL V – Procedura

	Art. 8 - Persoanele fizice interesate de participare în cadrul prezentului Program vor depune cererea și documentele justificative prevăzute la art. 7 din
prezentul regulament, fizic prin prezentarea la Registratura Primariei Municipiului Marghita, camera 16, str. Calea Republicii nr.1.
	Art. 9 (1) Persoanele desemnate prin Dispoziția Primarului verifică îndeplinirea criteriilor de eligibilitate stabilite prin Ordinul de aprobare a Ghidului, se va stabili care sunt dosarele eligibile și va comunica în scris candidaților situația privind dosarele depuse.
	2) In situația în care se constată de către Persoanele desemnate prin Dispoziția Primarului, faptul ca solicitanții de finanțare nu sunt cuprinși în lista comunicată de către Administrația Fondului pentru Mediu, vor restitui documentația fară a verifica îndeplinirea criteriilor de eligibilitate stabilite prin ghid;
	Art. 10 - După primirea înștiințării privind eligibilitatea dosarului depus, fiecare persoană fizică care a depus dosar de casare, poate depune în termen de 5 zile lucrătoare completări sau contestații la înștiințare;
	Art. 11 - In termen de 5 zile lucrătoare de la primirea contestației / completării, persoanele desemnate prin Dispoziția Primarului vor verifica și vor emite o noua înștiințare cu noul status al cererii;
	Art. 12 - Primaria Municipiului Marghita va acorda stimulentul pentru casare în cuantum de 3.000 de lei doar proprietarilor ale căror dosare sunt considerate eligibile/admise și care:
	a)     încheie și semnează contracte de finanțare cu Primăria Municipului Marghita, (Anexa 2 la prezentul regulament);
	b)	casează autovehiculul numai prin intermediul colectorilor autorizați și prezintă dovada casării, respectiv certificatul de distrugere;
	c)	radiază din circulație și din evidența fiscală a Primăriei Municipiului Marghita și prezintă certificatul de radiere.
	Art. 13 - Suma de 3.000 de lei va fi virată de către Primăria Municipiului Marghita în contul bancar indicat de beneficiar.
	Art. 14. — Serviciul Impozite și Taxe Locale din cadrul Primăriei Municipiului Marghita, va urmări în baza actelor administrative-fiscale (declarații privind dobândirea vehiculelor) dacă beneficiarii programului respectă angajamentul conform căruia nu vor achiziționa un autoturism cu norma de poluare 5 și/sau inferioară în termen de 3 ani de la primirea stimulentului pentru casare.


PREȘEDINTE DE ȘEDINȚĂ,
Anton ARKOSI 

CONTRASEMNEAZĂ PENTRU LEGALITATE:
SECRETARUL GENERAL AL MUNICIPIULUI MARGHITA,
Cornelia DEMETER 





Anexa nr.1 la Regulament privind participarea persoanelor fizice, având calitatea de solicitanți de finanțare în cadrul Programului casarea autovehiculelor uzate, derulat în cofinanțare cu Administrația Fondului pentru Mediu precum și procesul de inregistrare al acestora


CERERE 
privind înscrierea în Programul privind casarea autovehiculelor uzate din 
Municipiul Marghita


	Subsemnatul(a) ……………………………….., domiciliat(a) în Municipiul Marghita, str. ………………………….nr. ….., bl. …., sc. ……, .ap. ……, legitimat(a) prin BL/CI. Seria ….. nr. ………………., CNP. ……………………, 
telefon ………………………, e-mail …………………………… în calitate de proprietar, persoana fizică al autoturismului uzat cu nr. de înmatriculare ………………….., marca ………………………., având numărul de identificare (serie sasiu) ………………….., înmatriculat ( conform cărții de identitate seria……………………) la data de ……………….., dobândit ( conform certificatului de înmatriculare nr. ………..) la data de ……………… .
	
Declar prin prezenta că sunt de accord necondiționat cu următoarele:

	1.Imi exprim acordul pentru participarea prin intermediul UAT Municipiul Marghita la Programul privind casarea autovehiculelor uzate, program inițiat de Guvernul României prin Ministerul Mediului Apelor și Pădurilor, implementat de Administrația Fondului de Mediu în parteneriat cu Municipiul Marghita;
	2.Cunoscând prevederile articolului 326 ale Legii nr. 286/2009 privind Codul penal cu modificările și completările ulterioare privind falsul în declarații, declar pe propria răspundere că îndeplinesc criteriile de eligibilitate conform Programului privind casarea autovehiculelor uzate:
	-sunt persoană fizică cu domiciliul/reședința pe raza teritorială a UAT Municipiul Marghita;
	-dețin în proprietate un autovehicul uzat înmatriculat pe numele meu de cel putin 5 ani, ce se află în evidențele fiscale ale Serviciului Taxe și Imppozite Locale, Municipiul Marghita,
	-nu am obligații restante de plată a taxelor, impozitelor, amenzilor și contribuțiilor către bugetul de stat și bugetul local, conform prevederilor legale în vigoare;
	-nu am obținut și nu sunt pe cale să obțin finanțare prin proiecte ori programe finanțate din alte fonduri publice, fonduri comunitare, inclusiv prin Programul de stimulare a înnoirii Parcului auto național 2020-2024 sau prin Programul privind reducerea emisiilor de gaze cu efect de sera în transporturi, prin promovarea vehiculelor de transport rutier nepoluante și eficiente din punct de vedere energetic, 2020-2024, pentru același autovehicul uzat cu care participă în Programul privind casarea autovehiculelor uzate; 
	-nu sunt condamnat pentru infracțiuni împotriva mediului, prin hotărâre judecatorească definitivă.
Completarea și semnarea prezentului formular reprezintă consimțământul dumneavoastră, In mod voluntar, pentru prelucrarea datelor cu caracter personal, furnizate pe această cale, In vederea soluționării cererii depuse.
Va facem cunoscut faptul că Primăria Municipiului Marghita prelucrează date cu caracter personal, cu respectarea tuturor prevederilor Regulamentului European nr. 679/2016, în scopul îndeplinirii atribuțiilor legale ale administrației publice locale. Datele pot fi dezvaluite unor terți în baza unui temei justificat. Vă puteți exercita drepturile de acces, intervenite și de opoziție în condițiile prevăzute de Regulamentul U.E. nr. 679/2016 printr-o cerere scrisă, semnată și datată, depusă la sediul instituției.
	3. Cunoscând prevederile articolului 326 din Codul Penal privind falsul în declarații,
declar pe propria răspundere că  autovehiculul uzat pe care îl dețin în proprietate îndeplinește cumulativ următoarele condiții:
•	este înregistrat în evidențele fiscale ale Serviciului de Taxe și Impozite Locale din cadrul Primăriei Municipiului Marghita;
•	la data participării în Program are o vechime mai mare sau egală cu 15 ani,
calculate de la anul fabricației;
•	are norma de poluare Euro 3 și/sau inferioară
•	conține componentele esențiale (motor, transmisie, tren de rulare, caroserie, șasiu, precum și echipamente electronice de gestionare a funcțiilor autovehiculului și dispozitive catalizator, dacă acestea au fost prevăzute din fabricație).
	4. Imi iau angajamentul:
a)	că nu voi achiziționa un autoturism cu norma de poluare Euro 5 și/sau inferioară în termen de 3 ani de la primirea stimulentului pentru casare;
b)	să predau spre casare autovehiculul uzat cu care particip în Program către un colector autorizat să desfășoare activități de colectare, colectare și tratare a vehiculelor scoase din uz, potrivit prevederilor Legii nr.  212/2015 cu modificările și completările ulterioare, după data lansării sesiunii de înscriere prin Dispoziția președintelui Administrației Fondului pentru Mediu;
c)	să pun la dispoziția UAT Municipiul Marghita dovada casării;
d)	să radiez autovehiculul uzat din circulație și din evidențele fiscale ale Serviciului Taxe și Impozite Locale din cadrul Primăriei Municipiului Marghita;
e)	să pun la dispoziția UAT Municipiului Marghita certificatul de radiere al autovehiculului uzat.
	Anexez urmatoarele acte:
1. Actul de identitate al proprietarului, copie semnată "conform cu originalul;
2. Actele de proprietate ale autoturismului (cartea de identitate și certificatul de inmatriculare sau alte documente justificative pentru dreptul de proprietate) - copii semnate "conform cu originalul;
3. împuternicire notarială (dacă este cazul);
4. în cazul persoanei fizice care a devenit proprietar ca urmare a partajului
judiciar, dovada deținerii proprietății, respectiv hotărârea judecătorească;
5. Certificat de atestare fiscală emis de Serviciul Taxe si Impozite Locale al Primăriei Municipiului Marghita care să ateste că titularul nu este inregistrat cu obligații restante de plată a taxelor, impozitelor, amenzilor și contribuțiilor către bugetul local;
6. Certificat de atestare fiscală emis de ANAF care să ateste că titularul nu este înregistrat cu obligații restante de plată a taxelor, impozitelor, amenzilor și contribuțiilor către bugetul de stat;
7. Cazier judiciar.
In cazul aprobării prezentei cereri și a acordării stimulentului pentru casare rog virarea sumei de 3.000 lei în contul nr. ……………………………………….	
deschis  la banca  ………………………………………………………	

Nume/Prenume : ………………..                                         Semnatura: ……………
Data:                    ………………..
Completarea și semnarea prezentului formular reprezintă consimțământul dumneavoastră, In mod voluntar, pentru prelucrarea datelor cu caracter personal, furnizate pe aceasta cale, In vederea soluționării cererii depuse.
Vă facem cunoscut faptul că Primăria Municipiului Marghita prelucrează date cu caracter personal, cu respectarea tuturor prevederilor Regulamentului European nr. 679/2016, în scopul îndeplinirii atribuțiilor legale ale administrației publice locale. Datele pot fi dezvaluite unor terți în baza unui temei justificat. Va puteți exercita drepturile de acces, intervenite și de opoziție în condițiile prevăzute de Regulamentul U.E. nr. 679/2016 printr-o cerere scrisă, semnată și datată, depusă la sediul instituției.

Anexa nr.2 la Regulament privind participarea persoanelor fizice, având calitatea de solicitanți de finanțare în cadrul Programului casarea autovehiculelor uzate, derulat în cofinantare cu Administrația Fondului pentru Mediu precum și procesul de 
înregistrare al acestora

CONTRACT DE FINANȚARE*)
Nr………din	………


Intre părțile contractante:
UAT MUNICIPIUL MARGHITA,cu sediul în Marghita, str. Calea Republicii, nr.1, judetul Bihor, CIF 4348947, cont …………………………………………….  deschis la Trezoreria Municipiului Marghita, prin reprezentant/împuternicit/persoana desemnata prin dispoziție ……………………………………………, denumită în continuare delegate,

Și
………………………………………., cu domiciliul în …………………………, act de identitate tip ……., seria …… nr. ……….., CNP …………………………în calitate de beneficiar, a intervenit prezentul contract de finanțare, denumit în continuare contract.

ART. 1
Obiectul contractului
Delegatul și AFM acordă beneficiarului o finanțare în valoare de ………….lei (numar de ……………autovehicule uzate x 3.000 lei) pentru un autovehicul uzat, în cadrul Programului privind casarea autovehiculelor uzate, denumit în continuare Program.
ART. 2
Durata contractului și perioada de utilizare a finanțării
Contractul este valabil de la data semnării lui de către beneficiar, data care constitute intrarea în vigoare a prezentului contract, și până la expirarea duratei de monitorizare de 36 de luni, calculată de la data primirii stimulentului pentru casare.
ART. 3
Obligațiile beneficiarului
(1) Beneficiarul este obligat să îndeplinească următoarele condiții la data solicitării stimulentului pentru casare:
1.	este persoană fizică cu domiciliul pe raza teritorială a delegatului;
2.	deține în proprietate un autovehicul uzat înmatriculat pe numele său de cel putin 5 ani și se află în evidențele fiscale ale UAT delegat; excepția este persoana fizică ce a devenit proprietar ca urmare a partajului judiciar sau a dezbaterii procedurii succesorale;
3.	nu este înregistrat cu obligații restante de plată a taxelor, impozitelor, amenzilor și contribuțiilor către bugetul de stat și bugetul local, conform prevederilor legale în vigoare;
4.	nu a obținut și nu este pe cale sa obțină finanțare prin proiecte ori programe fmanțate din alte fonduri publice, fonduri comunitare, inclusiv prin Programul de stimulare a înnoirii Parcului auto național 2020 - 2024 sau prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic, 2020 - 2024, pentru același autovehicul uzat cu care participă în Program;
5.	nu este condamnat pentru infracțiuni împotriva mediului, prin hotărâre judecatorească definitivă;
6.	se angajează să predea spre casare și să radieze din circulație și din evidențele fiscale autovehiculul uzat pentru care solicită stimulentul pentru casare;
7.	se angajează că nu va achiziționa un autoturism cu norma de poluare Euro 5 și/sau inferioară în termen de 3 ani de la primirea stimulentului pentru casare.
	(2) Beneficiarul este obligat să se asigure că autovehiculul îndeplinește cumulativ următoarele condiții:
	1.este înregistrat în evidențele fiscale ale delegatului;
	2.la data solicitării acordării stimulentului pentru casare are o vechime mai mare sau egală cu 15 ani, calculate de la anul fabricației; dacă anul înmatriculării înscris în cartea de identitate este anterior anului fabricației, se consideră an de fabricație anul înmatriculării;
	       3. are norma de poluare Euro 3 și/sau inferioară
	       4.	conține componentele esențiale: motor, transmisie, tren de rulare, caroserie, sasiu, precum și echipamente electronice de gestionare a funcțiilor autovehiculului și dispozitive catalizator, dace acestea au fost prevăzute din fabricație.
ART. 4
Forța majoră
(1) Prin forță majoră se înțelege un eveniment independent de voința părților, imprevizibil și insurmontabil, intervenit după încheierea contractului și care impiedică părțile să își execute, total sau parțial, obligațiile contractuale.
(2)  Partea care invoca forța majoră are următoarele obligații:
a)  să notifice forța majoră celeilalte părți în termen de 5 zile de la data apariției;
b)  să transmită, în termen de cel mult 30 de zile de la data producerii evenimentului considerat a fi caz de forță majoră certificatul de forță majoră emis de autoritatea competentă;
c) să comunice data încetarii cazului de forță majoră în termen de 5 zile de la încetare;
d) să ia orice măsuri care îi stau la dispoziție în vederea limitării consecințelor.

(3) Dacă nu se procedează la anunțare, în condițiile și termenele prevăzute, partea care o invocă va suporta toate daunele provocate celeilalte părți prin lipsa notificării.
(4) Indeplinirea contractului va fi suspendat în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
(5) Forța majoră, comunicată și dovedită în condițiile alin. (2), exonerează de răspundere partea care o invocă.
(6) Dacă forța majoră și/sau consecințele acesteia durează sau estimează că va/vor dura mai mult de 3 luni, părțile se obligă să negocieze cu buna-credință în vederea identificării soluției celei mai bune:
	a) încetarea contractului, fără ca vreuna dintre părți să poată pretinde celeilalte daune, interese;
	b) modificarea contractului.
ART. 5
Jurisdicție
(1) Prezentul contract se supune legislației române.
(2) Orice neînțelegere privind valabilitatea, interpretarea, executarea ori încetarea prezentului contract se va rezolva, pe cât posibil, pe cale amiabilă.
(3) In cazul în care o soluție amiabilă nu este posibilă, litigiul se supune spre soluționare instanței judecătorești competente material în a cărei rază teritorială își are sediul delegatul.
	ART.6
	Notificări
(1) Orice notificare, solicitare sau sesizare în baza prezentului contract se va face numai în scris, la următoarele adrese:
a) Pentru delegat ……………………………..
b) Pentru beneficiar ………………………….
(2) In cazul în care beneficiarul dorește să fie notificat la o altă adresă sau și-a schimbat adresa, acesta va fi comunicată în scris.
(3) Notificările făcute beneficiarului la adresele menționate la alin. (1) sau (2) se consideră a fi aduse la cunoștință acestuia.




     BENEFICIAR                                                                      DELEGAT
     Persoana fizică                                                                 U.A.T. MARGHITA






PREȘEDINTE DE ȘEDINȚĂ,
Anton ARKOSI 

CONTRASEMNEAZĂ PENTRU LEGALITATE:
SECRETARUL GENERAL AL MUNICIPIULUI MARGHITA,
Cornelia DEMETER 

